text: FESTIVITAT DEL Santíssim CRIST DE SILLA - Notícies - Ajuntament de Silla
  Portada > Actualitat > Notícies > FESTIVITAT DEL Santíssim CRIST DE SILLA
  FESTIVITAT DEL Santíssim CRIST DE SILLA
  De gom a gom va estar la plaça per cel·lebrar junts la festivitat del Crist
  Ahir diumenge 5 d'agost va tindre lloc la festivitat de la Mare de Déu dels Àngels. A la parròquia de la Mare de Déu dels Àngels es va celebrar la missa solemne en honor de la patrona de Silla, un acte religiós al qual va assistir les cambreres del Crist Inmaculada Sanchis Zaragozà i Sonia Requena Riera, i que sempre se celebra el dia abans de la festivitat del Santíssim Crist de Silla.
  I va arribar hui, el dia 6, el dia gran del municipi. Durant tot el dia poguérem veure com s'interpretava l'antiga i mil·lenària Dansa dels Porrots pels carrers del poble a càrrec de l'Escola Municipal dels Porrots, on també va participar l'alcalde de Silla Vicente Zaragozá.
  A les 10.30 h, va començar la cercavila a càrrec de l'Agrupació Musical la Lírica que, junt amb les autoritats encapçalades per l'alcalde Vicente Zaragozá, van anar a arreplegar les cambreres del Crist, Inmaculada Sanchis Zaragozà i Sonia Requena Riera, per acompanyar-les a l'església de la Mare de Déu dels Àngels. Una vegada arribaren a la plaça, va començar a la parròquia de la Mare de Déu dels Àngels la solemníssima missa en honor del Santíssim Crist. De gom a gom va estar l'església on la gent va poder venerar el seu Crist i escoltar les peces interpretades per la Coral Polifònica i el Cor Jove de l'Agrupació Musical La Lírica, sota la direcció de Carla Sanmartín Ganau i els solistes Isabel Llácer, Mario Sanmartín i Marina Cerdán.
  Després de l'acte religiós, i amb molta calor, la gent va anar acudint als voltants del parc de l'Estació per veure l'espectacular mascletada a càrrec de la Pirotècnia Caballer.
  Abans de la mascletà s'ha fet un homenatge a Vicent Company i Riera, el que ha sigut el pirotècnic del nostre poble fins al passat dia 25 de juliol que ens va deixar i s'ha disparat una salva (21 carcasses) en el seu honor.
  L'ambient, ha sigut molt festiu i els veïns i les veïnes van dinar per celebrar el dia gran de Silla en companyia de familiars i amics i descansar un poquet de vesprada per poder gaudir de la processó del Santíssim Crist.